CELEX: 62021TN0352
Language: sk
Date: 2021-06-13 00:00:00
Title: Vec T-352/21: Žaloba podaná 13. júna 2021 – Oi dromoi tis Elias/Komisia

6.9.2021   
            
            
               SK
            
            
               Úradný vestník Európskej únie
            
            
               C 357/26
            
         
      Žaloba podaná 13. júna 2021 – Oi dromoi tis Elias/Komisia
      (Vec T-352/21)
      (2021/C 357/40)
      Jazyk konania: gréčtina
      
         Účastníci konania
      
      
         Žalobkyňa: Oi dromoi tis Elias (Kalamata, Grécko) (v zastúpení: S. Vardalas, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil nedatované rozhodnutie, ktoré bolo doručené žalobkyni 23. apríla 2021 a ktorým žalovaná odmietla ponuku („ponuka“) žalobkyne, byť partnerom povereným vedením činností programu EUROPE DIRECT v Grécku, v súlade s výzvou na predkladanie ponúk žalovanej ED-GREECE-2020/SELECTION OF PARTNERS TO CARRY OUT EUROPE DIRECT ACTIVITIES (2021 – 2025) IN GREECE, a
               
            
                  —
               
               
                  prijal ponuku žalobkyne byť partnerom povereným vedením činností programu EUROPE DIRECT v Grécku, v súlade s výzvou na predkladanie ponúk žalovanej.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na tom, že žalovaná nesprávne posúdila „ponuku“ žalobkyne, pokiaľ ide o kritérium 1 výzvy na predkladanie ponúk, keď uviedla, že žalobkyňa nedostatočne opísala fyzické prostredie priemyselného parku CIED Kalamata a že nezohľadnila digitálnu transformáciu.
               
            
                  2.
               
               
                  Druhý žalobný dôvod je založený na tom, že žalovaná nesprávne posúdila „ponuku“ žalobkyne, pokiaľ ide o kritérium 2 výzvy na predkladanie ponúk, keď uviedla, že CIED Kalamata má obmedzené vzťahy s organizáciami, ako sú mikropodniky, malé a stredné podniky, mimovládne organizácie atď.
               
            
                  3.
               
               
                  Tretí žalobný dôvod je založený na tom, že žalovaná nesprávne posúdila „ponuku“ žalobkyne, pokiaľ ide o kritérium 3 výzvy na predkladanie ponúk.
               
            
                  4.
               
               
                  Štvrtý žalobný dôvod je založený na tom, že žalovaná nesprávne posúdila „ponuku“ žalobkyne, pokiaľ ide o kritérium 4 výzvy na predkladanie ponúk.